hvornår er en tandbro nødvendig?
typisk vælger man at lave en tandbro, hvis begge de tilstødende tænder (’bropillerne’) har større fyldninger, huller eller andre defekter, der retfærdiggør at disse tænder alligevel bliver slebet til.

hvis dette ikke er tilfældet, bør du overveje implantatbehandling i stedet, da vi ellers skal slibe på sunde tænder, som kan svække dem, og dermed også prognosen for holdbarheden af dem. det er dog vigtigt at få det undersøgt først, så vi bedst kan vejlede dig om hvilken behandling der er den rigtige for dig.